อยู่เคียงข้างเขา ทำสิ่งดีๆ ให้เขา ดูแลเขาให้ดี
ถ้าคุณอยากให้ผู้ชายของคุณเขาเชื่อใจคุณ 100% คุณเองก็ต้องพยายามทำในสิ่งเดียวกัน ความเชื่อใจเป็นสิ่งที่ทั้งสองฝ่ายต้องร่วมมือกัน  อย่าตื่นตระหนกถ้าเขาไม่โทรกลับหรือตอบข้อความคุณทันที ผู้ชายขี้ลืมเรื่องพวกนี้จะตาย มันไม่ได้หมายความว่าเขาไปทำอะไรไม่ดีหรอก ถ้าผู้ชายของคุณเขาเปิดเผยและซื่อสัตย์กับคุณ ไม่เคยทำอะไรให้คุณเสียใจมาก่อนในอดีต ก็ไม่มีเหตุผลที่คุณจะไม่เชื่อใจเขา เพราะฉะนั้นถ้าเขาขอออกไปสนุกยามค่ำคืนกับเพื่อนๆ คุณก็สบายใจได้เลย! การทำให้ผู้ชายรู้สึกดีกับตัวเองเป็นส่วนสำคัญของการดูแลเขาให้ดี คุณเองก็คงไม่อยากอยู่กับคนที่เอาแต่ดูถูกคุณใช่ไหมล่ะ เขาเองก็เหมือนกัน  เข้าใจความรู้สึกของเขา ขอบคุณเวลาที่เขาทำสิ่งดีๆ ให้คุณเพื่อให้เขารู้ว่าคุณเห็นคุณค่าในตัวเขา และขอโทษเมื่อคุณพูดอะไรแรงๆ หรือไม่เหมาะสม ถ้าเขากำลังเผชิญกับช่วงเวลาที่ยากลำบากในที่ทำงาน บอกให้เขารู้ว่าคุณเชื่อมั่นในตัวเขาและมั่นใจในความสามารถของเขา แล้วเขาจะรู้สึกดีกับตัวเองมากขึ้นในภายหลัง บางครั้งคนเราก็แค่อยากจะระบายและแบ่งปันความรู้สึกของเรากับใครสักคน   คุณอยากให้เขารู้ว่าคุณคือคนๆ นั้นสำหรับเขาเมื่อเขาต้องการ เพราะฉะนั้นแสดงให้เห็นว่าเขาสามารถเล่าอะไรให้คุณฟังก็ได้ด้วยการเป็นผู้ฟังที่ดี พยายามอย่าพูดขัดหรือแสดงความคิดเห็นที่เป็นการตัดสิน แค่ฟังว่าเขาพูดว่าอะไร พยายามเข้าอกเข้าใจและให้คำแนะนำที่มีประโยชน์กับเขา ผู้ชายเป็นสิ่งมีชีวิตที่หลงตัวเองอยู่แล้ว เพราะฉะนั้นการเสริมอีโก้ของเขาด้วยคำชมที่ถูกที่ถูกเวลาสามารถทำให้เขามีความสุขจนตัวลอยได้เลยล่ะ   บอกเขาว่าวันนี้เขาดูดีมากเลย ที่ไปเข้าฟิตเนสมาได้ผลจริงๆ หรือทรงผมใหม่ของเขาเข้ากับเขามากเลย บอกให้เขารู้ว่าเขาคือผู้ชายคนเดียวสำหรับคุณ และคุณก็รู้สึกโชคดีที่มีเขา ผู้ชายของคุณควรจะรู้ว่าเขาสามารถพึ่งพาคุณได้ไม่ว่าจะเรื่องอะไร และคุณก็จะอยู่เคียงข้างเขาเสมอเมื่อคุณต้องการเขา  เป็นพื้นที่ปลอดภัยสำหรับเขา คอยสนับสนุนเขาถ้าเขาอยากลองเสี่ยงกับไอเดียธุรกิจใหม่ๆ สนับสนุนเขาเมื่อเขามีปัญหาครอบครัว และเป็นไหล่ไว้ให้ซบเมื่อมีเรื่องร้ายๆ เกิดขึ้นกับเขา การมีความสัมพันธ์แบบคนรักคือการข้ามผ่านช่วงเวลาทั้งร้ายและดีไปด้วยกัน อย่าเป็นแฟนสาวที่หวังจะมีแต่ความสุขอย่างเดียว! การดูแลผู้ชายเป็นอย่างดีรวมถึงการทำสิ่งดีๆ ให้เขาบ้างเป็นครั้งคราวด้วย ถ้าอย่างนั้นทำไมคุณไม่เป็นคนลงมือวางแผนไปเดตแบบสนุกๆ ด้วยกันล่ะ!  รับประทานมื้อค่ำแบบคลาสสิกแล้วไปดูหนังด้วยกันถ้าคุณไม่ได้ทำแบบนี้มาสักพักแล้ว หรือลองทำอะไรตื่นเต้นสักหน่อยด้วยการไปเล่นเพนต์บอล ไปเรียนเต้น หรือไปคอนเสิร์ต แม้แต่ค่ำคืนที่เงียบสงบก็ยังน่าสนใจขึ้นได้ด้วยการจุดเทียนสักหน่อย เปิดเพลงโรแมนติก และไวน์ดีๆ สักขวด! ไม่ว่ายังไงเขาก็ชอบให้คุณนวดให้อยู่แล้วล่ะ โดยเฉพาะอย่างยิ่งถ้าเขาเพิ่งผ่านวันที่เต็มไปด้วยความเครียดและยาวนาน  ซื้อน้ำมันนวดหอมๆ หรี่ไฟสลัวๆ (หรือจุดเทียน) และเปิดเพลงผ่อนคลาย ให้เขาถอดเสื้อออกแล้วนอนลง นวดขึ้นไปที่หลังและไหล่ทั้งสองข้าง เน้นตรงปมกล้ามเนื้อหรือบริเวณที่ตึง หลังจากนั้นเขาจะรู้สึกสบายตัวมากๆ จนผล็อยหลับไปเลย! คงจะดีไม่น้อยถ้าคุณแต่งตัวจัดเต็มเพื่อเขาบ้างเป็นบางครั้งและทำให้เขารู้สึกโชคดีที่มีคุณ คุณจะมีความสุขเป็นล้นพ้นเมื่อเห็นสีหน้าที่พอใจของเขา!  ทำทุกสิ่งทุกอย่างที่คุณเคยทำตอนที่คุณเริ่มเดตกันใหม่ๆ ถ้าเมื่อก่อนเคยใช้เวลาแต่งตัวสามชั่วโมงก็เอาเลย จะโกนขน ทามอยซ์เจอไรเซอร์ แต่งหน้า และม้วนผมก็ทำไป ใส่ชุดที่สวยที่สุดกับรองเท้าส้นสูงปรี๊ด เท่านี้คุณก็พร้อมแล้วไม่ว่าจะมีอะไรเกิดขึ้นในค่ำคืนนั้น ไม่ว่าจะเป็นการเต้นบนฟลอร์หรือค่ำคืนสุดโรแมนติกที่บ้านก็ตาม ผู้ชายเกือบทุกคนประทับใจเวลาที่ผู้หญิงมีด้านที่โลดโผนในห้องนอน เพราะฉะนั้นปลุกพลังด้านนี้ของคุณออกมาแล้วรอดูผู้ชายปวกเปียกในกำมือคุณ!  ลองเป็นฝ่ายรุกบ้างถ้าปกติแล้วคุณเป็นฝ่ายที่คอยไหลตามตลอด ลองมัดตัวผู้ชายหรือจับเขาใส่กุญแจมือผูกไว้กับเตียงถ้าเขาอยากทำ จำไว้ว่าความใกล้ชิดทางเพศเป็นส่วนสำคัญของความสัมพันธ์ที่ดี เพราะฉะนั้นอย่างดเซ็กส์ถ้าคุณโกรธ แต่มาช่วยกันคลายความโกรธในห้องนอนดีกว่า! เมื่อเป็นเรื่องของความสัมพันธ์แล้ว ความซื่อสัตย์คือคุณสมบัติที่ดีที่สุด   คุณเองก็อยากให้ผู้ชายของคุณซื่อสัตย์กับคุณเหมือนกัน เพราะฉะนั้นอย่าลืมปฏิบัติต่อเขาในแบบเดียวกันด้วย คุณไม่ควรปิดบังหรือซ่อนอะไรจากผู้ชายของคุณ คุณอาจจะคิดว่าคุณกำลังปกป้องเขาไม่ให้เขาเสียใจหรือโกรธ แต่มันอาจจะส่งผลที่ตรงกันข้ามในระยะยาวเมื่อสุดท้ายแล้วเขาไปรู้ทีหลัง ความมีเมตตาเป็นคุณลักษณะที่สำคัญอย่างหนึ่งในความสัมพันธ์ แต่ก็มักจะเป็นสิ่งที่คนมักมองข้ามไป  คำพูดที่ว่า "เป็นผู้หญิงต้องไว้เชิง" นั้นอาจจะได้ผลในตอนเริ่มคุยๆ กัน แต่พอคบกันจริงจังแล้วมันใช้ไม่ได้ผลหรอก ความมีเมตตาครอบคลุมหลายอย่าง มันคือการอดทนและเข้าใจเมื่อผู้ชายของคุณทำผิด มันคือการทำสิ่งดีๆ ให้แก่เขาแค่เพราะว่าคุณห่วงใยเขา และมันคือการปฏิบัติต่อเขาอย่างเคารพและให้เกียรติเช่นเดียวกับที่คุณอยากให้เขาปฏิบัติต่อคุณ ผู้ชายอาจจะไม่อยากยอมรับกันสักเท่าไหร่ แต่ส่วนใหญ่แล้วผู้ชายล้วนโหยหาความรักอันอ่อนโยนเล็กๆ น้อยๆ เป็นบางครั้งบางคราวด้วยกันทั้งนั้น   เพราะฉะนั้นอย่าลืมแสดงความรักต่อเขาด้วยการกอดเขาแน่นๆ และจูบเขาเวลาที่เขาดูหงอยๆ ถ้าความสัมพันธ์ของคุณไปไกลถึงขั้นที่บอกกันว่า "ฉันรักคุณ" แล้ว อย่ากลัวที่จะเตือนให้เขารู้ว่าคุณรู้สึกอย่างไรหรืออย่ารู้สึกว่าเขาจะต้องเป็นฝ่ายพูดก่อน ส่วนใหญ่แล้วคนที่อยู่ในความสัมพันธ์แบบผูกมัดมักจะพบว่าตัวเองเคยชินกับกิจวัตรสบายๆ และคาดเดาได้  และถึงแม้ว่าสิ่งนี้จะมีข้อดี แต่การเติมความสนุกเข้าไปในความสัมพันธ์และทำบางสิ่งบางอย่างแบบทันทีเป็นครั้งคราวนั้นก็เป็นเรื่องที่ดี อะไรๆ จะได้น่าสนใจขึ้น วางแผนทริปวันหยุดสุดสัปดาห์แสนโรแมนติกที่มีแค่คุณสองคน หรือวางแผนเที่ยวหนึ่งวันกันที่พิพิธภัณฑ์ สวนสัตว์ หรือนิทรรศการศิลปะ จองกิจกรรมดิ่งพสุธาหรือดำน้ำสกูบา ออกจากพื้นที่ปลอดภัยแล้วคุณจะได้เห็นด้านใหม่ๆ ของคนรัก! การปฏิบัติต่อผู้ชายเป็นอย่างดีคือการมอบความจงรักภักดีให้แก่เขา เพราะมันไม่มีประโยชน์ที่คุณจะทำดีต่อหน้าเขา แต่พอลับหลังก็เอาเขาไปบ่นกับครอบครัวและเพื่อนๆ  เขาต้องรู้ว่าคุณคอยอยู่เคียงข้างเขาและคอยสนับสนุนเขา 100% เหมือนกับที่เขาเองก็คอยสนับสนุนคุณเช่นกัน ครั้งถัดไปที่มีใครไม่เห็นด้วยกับผู้ชายของคุณหรือวิพากษ์วิจารณ์เขาเรื่องอะไร ให้ลุกขึ้นพูดแทนเขา เขาจะได้รู้ว่าคุณอยู่ข้างเขา
เชื่อใจเขา. ทำให้เขารู้สึกดี. เป็นผู้ฟังที่ดี. เสริมอีโก้ของเขา. บอกให้เขารู้ว่าเขาพึ่งพาคุณได้. วางแผนเดตสนุกๆ. นวดให้เขา. ดูแลตัวเองให้ดูดีที่สุด. เพิ่มความเร้าใจในห้องนอน. ซื่อสัตย์. มีเมตตา. แสดงความรัก. ตอบสนองทันที. จงรักภักดี.
https://www.wikihow.com/Treat-a-Guy https://www.wikihow.com/Treat-a-Guy https://www.wikihow.com/Treat-a-Guy
Being There For Him Doing Nice Things For Him Treating Him Well